MANUÁL PRE ORGANIZOVANIE PRETEKOV SZPZ
platný od 20.03.2016

Požiadavky na organizátora pretekov sú rozdelené do 3 skupín:
1. Povinné - musia byť splnené všetky požiadavky
2. Požadované - nesplnenie niektorej z požiadaviek znižuje rating pretekov a jeho zaradenie do seriálu SP, MSR
3. Odporúčané - splnenie týchto požiadaviek zvyšuje rating preteku

1) Povinné (okrem predpisov uvedených v pretekárskom poriadku SZPZ):

a) preteky prebiehajú podľa platných pretekárskych poriadkov FISTC a IFSS 
b) pretekov sa môže zúčastniť registrovaný pretekár so zaplateným členským v kluboch združených v SZPZ alebo neregistrovaný pretekár, pričom neregistrovaný môže štartovať len na konci štartového poľa za registrovanými pretekármi. Neregistrovaný pretekár môže absolvovať maximálne 3 preteky organizované pod SZPZ.
c) pre šprinty upravený 8 a 12 km okruh ratrakom o minimálnej šírke 3m, pre pretek na suchu okrem dogrekingu trať maximálnej dl´žky 3-5km, v prípade teploty vyššej ako 15 stupňov nesmie dĺžka trate presiahnuť 3km.
d) pre midy a longy časť trate po štarte a dojazd do cieľa upravený ratrakom, zvyšná časť trate skútrom, minimálna dĺžka midovej trate 25 km
e) pokiaľ dlhšia trať používa časť kratšej trate na prejazd okruhu dva krát, je potrebné zabezpečiť na križovaní úsekov rozhodcov a križovanie musí byť v dostatočne veľkej vzdialenosti od priestoru štartu pretekov
f) zabezpečiť organizátorskú službu od 16,00 hod. v piatok, v prípade jednodňových pretekov v deň konania preteko minimálne hodinu pred začiatkom registrácie
g) v piatok  22,00, prípadne sobota 7,00 vyvesiť štartovnú listinu na sobotu (1.kolo), v sobotu do 18,00 vyvesiť priebežné výsledky prvého dňa a štartovnú listinu na nedeľu (2.kolo). V prípade jednodňového preteku sa odporúča štartovná listina vopred alebo minimálne 1 hodinu pre štartom 1. pretekára
h) v nedeľu (posledný deň preteku) do 1,5 hod. po dobehnutí posledného pretekára vyhodnotiť preteky a previesť slávnostné vyhlásenie pretekov
i) stake - out musí mať kapacitu minimálne pre 50 automobilov, 30 prívesov, musí byť označený a ohradený, musí byť umiestnený v blízkosti štartu a vhodné je aj v blízkosti cieľa, príjazd od stake-outu na štart musí byť označený a zabezpečený organizátorskou službou, aby nedošlo ku kolíziám s divákmi, musí byť jednoduchý a priamy
j) zabezpečiť pre účastníkov pretekov v mieste preteku (najlepšie blízko pri stake-oute) vyhrievaný priestor na oddych, tečúcu studenú vodu, toalety, 220V
k) zabezpečiť snežný skúter počas celého trvania pretekov k dispozícii (v prípade saňových pretekov) organizačnému štábu a delegátovi pretekov
l) zabezpečiť minimálne 2 ks vysielačiek (štart a najvzdialenejší bod trati, prípadne križovanie)
m) ozvučiť priestor centra pretekov pre informácie pre pretekárov a návštevníkov
n) požiadavky na organizačný štáb:
- riaditeľ pretekov
- hlavný rozhodca
- traťový rozhodca (+ primeraný počet osôb rozmiestnených po trati na kolízne alebo problémové úseky))
- štartér + pomocník
- rozhodca v cieli
- časomerač (+ pomocníci podľa typu časomiery)
- min. 1 osoba na prezentáciu a sekretariát pretekov (od piatku 16,00 hod.)
- pomocník na steake-oute (v piatok zabezpečí príjazd a umiestnenie pretekárov)
- pomocníci na parkoviskách pre návštevníkov (v prípade potreby)
- vetrinár
- humánny doktor alebo zdravotná služba
o) požiadavky na materiál:
oplotky, siete, nafukovací štart a cieľ, vyznačovacie pásky, banery, časomiera (stopky), výrazný ukazovateľ času
p) organizátor môže oplotky a siete použiť na inštaláciu reklamných banerov sponzorov, v prípade generálneho sponzora zväzu je povinný rešpektovať jeho obmedzujúce podmienky (napr. zákaz reklamy iného sponzora z toho istého odvetvia ap.)
q) mesiac pre začatím preteku odovzdať na vzorom tlačive Propozície preteku na web SZPZ
r) odovzdať maximálne tri dni po skončení preteku výsledkovú listinu správcovi webu
s) čítačka čipov
t) elektronická časomiera
u) organizovanie detských pretekov v sobotu poobede, v prípade jednodňových pretekov v deň konania preteku.

2) požadované

a) slávnostné otvorenie pretekov v sobotu o 9,00 hod, štart 1.kola o 10,00hod. a neskôr, pri veľmi teplom jesennom počasí sa môže čas otvorenia a štartu posunúť o 2 hodiny skôr, prípadne neskôr až do popoludňajších hodín
b) zabezpečenie teplého nápoja počas preteku, teplého jedla podľa uváženia raz denne (záprahové disciplíny musher + pomocník)
c) v prípade vyberania vstupného na preteky voľné lístky v počte 20 ks pre SZPZ
d) ocenenie prvých troch v kategórii minimálne pohárom (alebo inou cenou spomienkového charakteru) a diplomom

3) odporúčané

a) dobrý prístup po verejných komunikáciách až k priestoru stake-outu (odhrnuté, posypané príjazdové cesty), vyznačenie príjazdu
b) orientačný nákres mapy tratí s prevýšením, orientačná mapka priestoru pretekov s vyznačením dôležitých objektov
c) primeraná infraštruktúra, možnosť využitia reštauračných služieb
d) označenie musherov a pomocníkov
e) výrazné označenie personálu, zabezpečujúceho preteky (napr.farebné vesty)
f) kultúrno-spoločenský aspekt pretekov (organizácia sprievodného programu)
g) dostupnosť ubytovania pre účastníkov pretekov v blízkosti stake-outu ( t.zn. max 10 min. chôdze, bez použitia automobilu)organizovanie detských pretekov v sobotu poobede 
h) spoločenský večer v sobotu, vstup pre mushera a pomocníka zdarma. Spoločenský večer musí začať o 18,00 hod. úvodným zhodnotením 1.dňa pretekov delegátom SZPZ
